રાજ્યમાં 50 માઇક્રોનથી પાતળી પ્લાસ્ટિકની થેલી ઉપર પ્રતિબંધ તો ઘણા લાંબા ફરમાવવામાં આવ્યો છે. જોકે, સુરત મહાનગર પાલિકાના આરોગ્ય વિભાગને કદાચ યાદ નહતું. એટલે, ગુરુવારે એકાએક શહેરમાં પ્રતિબંધિત પ્લાસ્ટિક બેગ્સનો ઉપયોગ કરતાં દુકાનદારો, શાકભાજીવાળા, લારીગલ્લાવાળાઓને એકાએક સપાટામાં લીધા હતાં. સાતેય ઝોનમાં એક સાથે કરાયેલી કામગીરીમાં 1562 દુકાનો, લારીગલ્લાવાળાને ચેક કર્યાં હતાં. તેમાંથી 730 લોકો પાસેથી આવી પ્રતિબંધિત પ્લાસ્ટિક બેગ્સનો 617 કિલો જેટલો જથ્થો મળી આવ્યો હતો. તેમની પાસે 1.96 લાખ રૂપિયા વહીવટી ચાર્જ તરીકે દંડ પણ વસૂલાયો હતો. 187 લોકોને નોટિસ પણ ફટકારી હતી.